Lydia Cacho

Lydia CACHO Ribeiro [KAĉo] (naskiĝis la 12-a de aprilo 1963 en Meksikurbo) estas meksika ĵurnalistino, feministino kaj homrajta aktivulino, specife kontraŭ seksa perforto kaj perforto kontraŭ virinoj.

 Vivo 
La patrino de Cacho Ribeiro elmigris el Francio al Meksiko dum la Dua Mondmilito kaj edziniĝis al loka inĝeniero. En 1985, Cacho translokiĝis al Cancún kaj laboris por la kultura sekcio de la gazeto Novedades de Cancún. Meze de la 1990-aj jaroj, ŝi verkis artikolojn pri la prostituado de kubaj kaj argentinaj knabinoj en la urbo (do seksuma homkomerco). Ŝi tie administras instalaĵon por infanoj kaj virinoj, kiuj eskapis prostituadon, la Centro Integral de Atención a las Mujeres (Integra Centro por Virina Atento). En 2003, ŝia artikolo en la gazeto Por Esto pri la seksmisuzo de neplenaĝuloj altiris atenton, ĉar ŝi nomis lokan hotelposedanton. Ŝi poste verkis la libron Los Demonios del Edén (La Demonoj de Edeno), en kiu ŝi akuzis la komerciston Jean Succar Kuri pri partopreno en infanpornografia kaj prostituada rondo. Ŝi havis atestaĵojn kaj kaŝfotilan filmon kiel pruvojn. La libro ankaŭ menciis eminentajn politikistojn kiel ekzemple Emilio Gamboa Patrón kaj Miguel Ángel Yunes Linares kiel esti implikitaj. 

Post pluraj arestoj kaj akuzoj, la Komisiono pri Homaj Rajtoj de Unuiĝintaj Nacioj (d:Q685248) rekomendis en 2008, ke Cacho forlasu la landon kaj petu politikan azilon. 

Cacho ankaŭ esploris la seksan ekspluatadon de neplenaĝuloj el aliaj landoj kiel Turkio, Israelo, Japanio kaj Kamboĝo. Ŝia libro Sklaveco: Ene de la Miliard-Dolara Komerco de Homa Kontrabandado estis publikigita en pluraj lingvoj.

En aŭgusto 2012, Cacho fuĝis eksterlanden post ricevo de mortminaco. La minaco eble rilatas al ŝia lasta libro, en kiu ŝi priskribis, interalie, homan trafikon fare de meksikaj drogkarteloj. 

Okaze de la Monda Tago de Gazetarlibereco 2014, Raportistoj Sen Landlimoj nomis ŝin unu el la "100 Herooj de Informlibereco" de la mondo. 

 Verkaro 

 2003, Muérdele al corazón / Bite the heart, DEMAC, hispane, 
 2007, Esta boca es mía…y tuya también / This mouth is mine… and Yours too, Planeta Mexicana, hispane, 
 2009, Con mi hij@ NO / With my child NO, Debolsillo, hispane, 
 2010, Esclavas del Poder: Trata sexual / Slaves Of Power, Grijalbo Mondadori, hispane, 
 2010, Los demonios del Edén / The Demons of Eden, Debolsillo, hispane, 
 2013, El silencio es nuestro / The silence is ours, Artes de México y del Mundo, hispane, 
 2014, Slavery Inc.: The Untold Story of International Sex Trafficking, Soft Skull Press, anglalingva, 
 2015, En busca de Kayla / In search of Kayla, Lydia Cacho y Patricio Betteo, Editorial Sexto Piso, ilustrado, hispane, 
 2016, Infamy, Soft Skull Press, anglalingva, 
 2016, La ira de México / The wrath of Mexico, Editorial Debate, hispane, 
 2017, The sorrows of Mexico, Maclehose Press, anglalingva, 
 2017, Ciberespías al rescate: en busca de Sam / Cyberspies to the rescue: In search of Sam, hispane, 

 Referencoj 

 Eksteraj ligiloj 

 blogo de Lydia Cacho 

Kategorio:Francdevenaj meksikanoj
Kategorio:Meksikaj ĵurnalistoj